La sfârșitul lunii aprilie 2024, rata şomajului înregistrat la nivelul judeţului Sălaj a fost de 5,73 la sută, mai mică cu 0.05 puncte procentuale decât cea înregistrată în luna anterioară şi cu 0,59 de puncte procentuale mai mare decât rata înregistrată în luna aprilie a anului 2023. Numărul total de şomeri la finele lunii aprilie 2024 a fost de 5.140 de persoane, cu 41 de persoane mai mic decât cel înregistrat la finalul lunii martie a acestui an. Din totalul şomerilor înregistraţi, 935 au fost indemnizaţi şi 4.205 reprezintă șomeri neindemnizați. Cei mai mulţi şomeri erau de la sat și aveau vârsta cuprinsă între 40 și 49 de ani.